Legal Document

Category: 1151

Text:
5. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 460 της 3/14 Ιουν. 1978 (ΦΕΚ Α΄ 95) Περί όρων και προϋποθέσεων χορηγήσεως αδείας σκοπιμότητος ιδρύσεως και λειτουργίας Σφαγείων. Έχοντες υπ' όψει: 1.Τας διατάξεις του άρθρ. 3 του Νόμ. 111/1975 «περί ιδρύσεως Σφαγείων και Πτηνοσφαγείων». 2.Την υπ' αριθ. 310/1978 γνωμοδότησιν του Συμβουλίου της Επικρατείας, προτάσει των Υπουργών Εσωτερικών και Γεωργίας, αποφασίζομεν: Άδεια σκοπιμότητος Άρθρ.1.-1.Δια την χορήγησιν της υπό του άρθρ. 2 του Νόμ. 111/1975 προβλεπομένης αδείας σκοπιμότητος, προς ίδρυσιν ή επέκτασιν Σφαγείου, υποβάλλεται παρά του ενδιαφερομένου εις την οικείαν Νομαρχίαν (Διεύθυνσιν Κτηνιατρικής ή Νομοκτηνιατρείον) ή την Υπηρεσίαν Κτηνιατρικής του Υπουργείου Γεωργίας, κατά περίπτωσιν, αίτησις μετά των κάτωθι στοιχείων: α)Τοπογραφικού διαγράμματος 1:500 εμφαίνοντος των χώρον ιδρύσεως του Σφαγείου. β)Συνοπτικής οικονομοτεχνικής εκθέσεως της υπό ίδρυσιν μονάδος, εις ην περιλαμβάνονται απαραιτήτως στοιχεία καλύπτοντα τα κατά το άρθρ. 2 του παρόντος κριτήρια χορηγήσεως της αδείας σκοπιμότητος. γ)Πρακτικού καταλληλότητος οικοπέδου εκδιδομένου υπό τριμελούς Επιτροπής αποτελουμένης εκ των: α)Προϊσταμένου της οικείας Νομαρχιακής Κτηνιατρικής Υπηρεσίας, β)Υγειονολόγου ιατρού της Διευθύνσεως ή Τμήματος Κοινωνικών Υπηρεσιών ή ετέρου Υγειονομικού οριζομένου υπό του Νομάρχου και γ)Προϊσταμένου της Τ.Υ.Δ.Κ. του Νομού. Για τη σύνθεση των άνω επιτροπών, που διατηρήθηκαν σε ισχύ, βλ. παρ. 10 άρθρ. 2 της 272961/26-26 Απρ. 1982 (ΦΕΚ Β΄ 215) διόρθωση σφαλμάτων ΦΕΚ Β΄ 564/9-8-1982, αποφ. Υπουργ. Προεδρίας Κυβερνήσεως και Γεωργίας τόμ. 16 σελ. 50,255 αριθ. 161. Με τη παρ. 3 άρθρ. 7 Κεφ. Γ΄ της 347624/21-22 Οκτ. 1982 (ΦΕΚ Β΄ 841) αποφ. Υπουργ. Προεδρίας της Κυβερν. και Γεωργίας, τόμ. 16 σελ. 50,255 αριθ. 168, καταργήθηκε η «Επιτροπή Διαπιστώσεως Καταλληλότητας Οικοπέδου για την ίδρυση Σφαγείου» και οι σχετικές με αυτή διατάξεις συστάσεως συγκροτήσεως και λειτουργίας. 2.Αι κατά την παρ. 1 υπηρεσίαι συγκαλούν τας αρμοδίας κατά περίπτωσιν Επιτροπάς του άρθρ. 2 του Νόμ. 111/1975, αίτινες προβαίνουν εις την διερεύνησιν και εξέτασιν των περί ων η προηγουμένη παράγραφος στοιχείων, καλούν, εάν κρίνουν τούτο απαραίτητον, ενώπιον αυτών τον φορέα του έργου προς προφορικήν ανάπτυξιν των απόψεών του, εξετάζουν τον προτεινόμενον προς ίδρυσιν της μονάδος χώρον και λαμβάνουσαι υπ' όψιν τας εν τη περιοχή επικρατούσας συνθήκας, ως και τα εν άρθρ. 2 του παρόντος αναφερόμενα οικονομικά, τεχνικά, υγειονομικά και κριτήρια περιβάλλοντος, γνωμοδοτούν σχετικώς, δια πλήρους, λεπτομερούς και εμπεριστατωμένης   εκθέσεως κοινοποιουμένης τω αιτούντι την άδειαν σκοπιμότητος. 3.Εις την δι’ αποφάσεως του Νομάρχου ή του Υπουργού Γεωργίας, κατά περίπτωσιν, χορηγουμένην άδειαν σκοπιμότητος, προς ίδρυσιν ή επέκτασιν της μονάδος, περιλαμβάνονται απαραιτήτως: α)Η επωνυμία του φορέως, β)Η δυναμικότης, αι εγκαταστάσεις και ο εξοπλισμός γ)Ο χρόνος ισχύος ταύτης δ)Λοιποί τιθέμενοι υπό της Διοικήσεως όροι. 4.Πάσα τροποποίησις, προσθήκη ή αλλαγή των όρων και στοιχείων της αδείας σκοπιμότητος τίθεται υπό την κρίσιν της αρμοδίας κατά το άρθρ. 2 του Νόμ. 111/1975 Επιτροπής, ήτις γνωμοδοτεί σχετικώς, αποφασίζει δε τελικώς κατά περίπτωσιν, ο Νομάρχης ή ο Υπουργός Γεωργίας. Οιαδήποτε μεταβολή επί των εν αυτή αναγραφομένων στοιχείων, συντελουμένη εν αγνοία ή άνευ εγγράφου συναινέσεως της Διοικήσεως, συνεπάγεται την ανάκλησιν ταύτης. 5.Απαγορεύεται η μεταβίβασις της χορηγηθείσης αδείας σκοπιμότητος. 6.Αι εργασίαι του Σφαγείου διακόπτονται και δεν επιτρέπεται η λειτουργία του, εάν ο εις ον εχορηγήθη η άδεια σκοπιμότητος, καίτοι εκλήθη υπό της αρμοδίας Κτηνιατρικής Υπηρεσίας, δεν συμμορφούται προς τους εν τη χορηγηθείση αδεία αναγραφομένους όρους. 7.Δια την χορήγησιν αδείας σκοπιμότητος των σφαγείων άτινα ιδρύονται εις εφαρμογήν του σχετικού Κρατικού Προγράμματος ανεγέρσεως συγχρόνων σφαγείων δεν απαιτείται η υποβολή της εν παρ. 1 εδάφ. β΄ του άρθρ. 1 του παρόντος συνοπτικής οικονομοτεχνικής εκθέσεως. Ταύτα ιδρύονται βάσει εγκεκριμένων σχεδίων ή κατόπιν ειδικών μελετών, η δε σχετική άδεια σκοπιμότητος χορηγείται υπό την προϋπόθεσιν της εγκρίσεως τόσον των σχεδίων ή και των μελετών υπό της Υπηρεσίας Κτηνιατρικής του Υπουργείου Γεωργίας και της αρμοδίας Κεντρικής Τεχνικής Υπηρεσίας. Κριτήρια χορηγήσεως αδείας σκοπιμότητος Άρθρ.9.-1.Εις τα ελεγχόμενα υπό των κτηνιατρικών υπηρεσιών σφαγεία και στέγαστρα σφαγής, η σφαγή και η εκδορά των σφαγίων ζώων διενεργείται υπό εκδοροσφαγέων, κατόχων δελτίου ικανότητος εκδοροσφαγέως. 2.Η έκδοσις του δελτίου ικανότητος εκδοροσφαγέως διενεργείται υπό της Διευθύνσεως Κτηνιατρικής ή του Νομοκτηνιατρείου, κατόπιν γνωμοδοτήσεως επιτροπής αποτελουμένης από τον Δ/ντήν Κτηνιατρικής του Νομού, τον Δ/ντήν του οικείου Αστυνομικού Τμήματός ή Σταθμού Χωροφυλακής και του Προέδρου του Τοπικού Σωματείου Εκδοροσφαγέων ή εκπροσώπων αυτών. 3.Η γνωμοδότησις της Επιτροπής δια τη χορήγησιν δελτίου ικανότητος εκδοροσφαγέως βασίζεται εις την εξέτασιν της επαγγελματικής ικανότητος αυτού ή την προσκόμισιν βεβαίωσεως παρακολουθήσεως ειδικών μαθημάτων εις την Σχολήν Επαγγελμάτων Κρέατος Αθηνών. 4.Η ιδία επιτροπή γνωμοδοτεί δια την προσωρινήν αφαίρεσιν του δελτίου ικανότητος εκδοροσφαγέως λόγω αναρμόστου συμπεριφοράς του κατόχου, εντός του χώρου του σφαγείου και κατόπιν εισηγήσεως του Προϊσταμένου της Δ/νσεως Κτηνιατρικής ή του Νομοκτηνιατρείου. 5.Οι εκδοροσφαγείς και το λοιπόν προσωπικόν των σφαγείων και στεγάστρων σφαγής δέον όπως είναι εφωδιασμένοι με ιατρικόν βιβλιάριον υγείας και συμμορφούνται προς τας ισχυούσας υγειονομικάς διατάξεις. 6.Οι εκδοροσφαγείς και το λοιπόν προσωπικόν κατά την ώραν της σφαγής δέον όπως φέρουν ελαστικά υποδήματα, καθαρούς επενδύτας ή φόρμας και κάλυμμα επί της κεφαλής. Αι θήκαι των μαχαιρών δέον όπως είναι εκ μετάλλου, αύται δε μετά των μαχαιρών αποστειρώνωνται μεθ’ εκάστην ημέραν σφαγής εντός ειδικών αποστειρωτικών συσκευών ή κοινών βραστήρων. 17.Θ.ω.5 Σφαγεία 7.Η σφαγή ζώων και ο χειρισμός εν γένει των κρεάτων απαγορεύεται εις πρόσωπα: α)Άνευ βιβλιαρίου υγείας, περιοδικώς θεωρουμένου, κατά τα οριζόμενα υπό των εκάστοτε ισχυουσών σχετικών υγειονομικών διατάξεων. β)Εκδήλως πάσχοντα ή ύποπτα προσβολής εκ τύφου, παρατύφου, σαλμονελλώσεων, δυσεντερίας, λοιμώδους ηπατίτιδος, οστρακιάς, φυματιώσεως, μεταδοτικής ή μη δερματικής νόσου και πυορρουσών πληγών ως και φορείς αυτών ή και άλλων τοιούτων αναφερομένων εις τας αντιστοίχους υγειονομικάς διατάξεις. γ)Ασκούντα συγχρόνως ετέραν δραστηριότητα εκ της οποίας είναι δυνατόν να μεταφέρωνται παράγοντες νοσογόνοι ή ρύπος εις το κρέας. Για τη σύνθεση των άνω επιτροπών, που διατηρήθηκαν σε ισχύ, βλέπε παρ. 7 άρθρ. 2 της 272961/26-26 Απρ. 1982 (ΦΕΚ Β΄ 215) (διόρθωση σφαλμάτων ΦΕΚ Β΄ 564/9-8-82) απόφ. Υπουργ. Προεδρίας Κυβερνήσεως και Γεωργίας τόμ. 16 σελ. 50,255 αριθ. 161. Οι Επιτροπές χορήγησης δελτίου Ικανότητας εκδοροσφαγέα, που προβλέπονταν από τις διατάξεις του άνω άρθρ. 9, καταργήθηκαν από την παρ. 5 άρθρ. 6 (Κεφ. Δ΄) της 393155/22-23 Σεπτ. 1992 (ΦΕΚ Β΄ 579) (Διόρθ. Σχόλιο στο ΦΕΚ Β΄ 271/21 Απρ. 1993) απόφαση Υπουργού Προεδρίας της Κυβέρνησης και Γεωργίας, (Τόμ. 16 σελ. 50,428). Εσωτερικός Κανονισμός σφαγείων Άρθρ.10.-1.Η λειτουργία των σφαγείων ρυθμίζεται βάσει εσωτερικού κανονισμού συντασσομένου υπό του οικείου Δήμου ή Κοινότητος ή του ιδιοκτήτου του σφαγείου. 2.Ο εσωτερικός κανονισμός οιουδήποτε σφαγείου υποβάλλεται προς έλεγχον εις την οικείαν Νομαρχιακήν Κτηνιατρικήν Υπηρεσίαν, ήτις και εισηγείται ή μη την έγκρισίν του υπό του Νομάρχου. 3.Εις τον εσωτερικόν κανονισμόν συμπεριλαμβάνονται το υφιστάμενον προσωπικόν, αι αρμοδιότητες αυτού, αι αρμοδιότητες και υποχρεώσεις των εκδοροσφαγέων, φορτοεκφορτωτών, ακροκαθαριστών, αι υποχρεώσεις της Διευθύνσεως του σφαγείου, αι ώραι και ημέραι λειτουργίας του σφαγείου, αι ώραι προσκομίσεως των σφαγίων ζώων, η ώρα αποπερατώσεως της σφαγής προκειμένου να διενεργηθή ο κρεοσκοπικός έλεγχος εντός των υπό των σχετικών διατάξεων καθοριζομένων χρονικών ορίων, ο μέγιστος αριθμός σφαζομένων ζώων ημερησίως, η τήρησις συγκεκριμένων υγειονομικών υποχρεώσεων υπό του προσωπικού, ο τρόπος καταστροφής των κατασχομένων κατά τον κρεοσκοπικόν έλεγχον, τα δικαιώματα χρήσεως σφαγείου, ως και πάσα ετέρα δραστηριότης σχετιζομένη με την ομαλήν λειτουργίαν του σφαγείου. Καταργούμεναι διατάξεις Άρθρ.11.-Από της δημοσιεύσεως του παρόντος καταργείται: α)Το υπ’ αριθ. 286/75 Π.Δ/γμα «περί των όρων και προϋποθέσεων χορηγήσεως αδείας σκοπιμότητος ιδρύσεως σφαγείων και πτηνοσφαγείων». β)Το εδάφ. γ΄ της παρ. 1 του άρθρ. 4 του από 10.10.58 Δ/τος «περί κωδικοποιήσεως εις ενιαίον κείμενον νόμου των ισχυουσών διατάξεων περί των προσόδων των Δήμων και Κοινοτήτων». Εις τον επί της Γεωργίας Υπουργόν, ανατίθεμεν την δημοσίευσιν και εκτέλεσιν του παρόντος. Άρθρ.2.-1.Κατά την χορήγησιν της εν άρθρ. 1 αδείας σκοπιμότητος λαμβάνονται υπ’ όψιν και συνεκτιμώνται τα κάτωθι κριτήρια, εις τρόπον ώστε το ιδρυόμενον νέον σφαγείον να συμβάλη αποφασιστικώς εις την βελτίωσιν και τον εκσυγχρονισμόν των συνθηκών υγιεινής και τεχνολογίας του κρέατος, εις την καθόλου αξιοποίησιν των προϊόντων ή και των παραπροϊόντων αυτού και εις την αύξησιν της κτηνοτροφικής εν γένει παραγωγής: α)Οικονομικά κριτήρια. Εξετάζεται   και  εκτιμάται,  εν   όψει  των   εκά(Αντί για τη σελ. 698,9857(α) Σελ. 698,9857(β) Τεύχος Η82-Σελ. 137 Σφαγεία 17.Θ.ω.5 στοτε κρατουσών οικονομικών συνθηκών και των υπαρχουσών προοπτικών εντός του χώρου του Νομού ή και γενικώτερον: αα)Η δυνατότης οικονομικής βιωσιμότητος της μονάδος εν σχέσει με την προβλεπομένην επένδυσιν, λόγω επαρκείας αριθμού ζώων προς σφαγήν εις την ακτίνα δράσεώς της εν συνδυασμώ με τας υπαρχούσας και τας υπό ανέγερσιν ετέρας μονάδας, ως και τας προγραμματισμένας υπό του κρατικού προγράμματος ανεγέρσεως συγχρόνων σφαγείων. ββ)Η δυνατότης καλύψεως της αιτουμένης δυναμικότητος της μονάδος εκ του ζωϊκού κεφαλαίου της περιοχής. γγ)Τα εχέγγυα του φορέως από οικονομικής και τεχνικής απόψεως δια την εκτέλεσιν του έργου. Επί των ανωτέρω λαμβάνεται υπ’ όψιν η γνώμη του Τμήματος Σφαγείων και Τεχνικών Μελετών του Υπουργείου Γεωργίας εις εκάστην περίπτωσιν. β)Τεχνικά και υγειονομικά κριτήρια. Εξετάζεται και εκτιμάται ο χώρος και το σύνολον των κτιριακών εγκαταστάσεων της υπό ίδρυσιν μονάδος, ο εξοπλισμός, η εξασφάλισις ικανοποιητικών συνθηκών φωτισμού, υδρεύσεως, αποχετεύσεως, επεξεργασίας και βιολογικού καθαρισμού των λυμάτων, η δυνατότης υγιεινής σφαγής, παρασκευής και συντηρήσεως του κρέατος συμφώνως προς τα διαλαμβανόμενα εις την παρ. 2 του παρόντος άρθρου, ως και η εξασφάλισις της διενεργείας κρεοσκοπικού ελέγχου. γ)Κριτήρια περιβάλλοντος. Εξετάζεται και εκτιμάται η περιοχή και η συγκεκριμένη θέσις του οικοπέδου, το οποίον πρέπει να έχη τας διαστάσεις τας αναφερομένας εις την περίπτ. α΄ της παρ. 2 του παρόντος και να είναι μακράν αρχαιολογικών χώρων, τουριστικών εγκαταστάσεων, λαμβάνεται δε μέριμνα ούτως ώστε εκ της λειτουργίας του σφαγείου να μη προκαλούνται δυσμενείς επιπτώσεις επί της υγιεινής του περιβάλλοντος και του φυσικού τοπίου. 2.Αι από τεχνικής και υγειονομικής απόψεως αναγκαιούσαι ελάχισται απαιτήσεις δια την χορήγησιν αδείας σκοπιμότητος προς ίδρυσιν σφαγείου, αίτινες δέον να περιγράφωνται εις τα στοιχεία της κατά την παρ. 1 του άρθρ. 1 του παρόντος αιτήσεως, είναι αι κάτωθι: «α)Οικόπεδο Ιδιόκτητο οικόπεδο το οποίο ευρίσκεται έξω από το πολεοδομικό σχέδιο και απέχει 500 μέτρα τουλάχιστον από την τελευταία κατοικία που ευρίσκεται μέσα στο πολεοδομικό σχέδιο και διαστάσεων:». Το πρώτο εδάφιο της περίπτ. α΄ αντικαταστάθηκε ως άνω από το Π.Δ. 330/30-31 Μαΐου 1985 (ΦΕΚ Α΄ 115). αα)Δια σφαγεία δυναμικότητος άνω των 3.000 τόννων ετησίας παραγωγής κρέατος τουλάχιστον 40 στρέμματα. ββ)Δια σφαγεία δυναμικότητος 1.000-3.000 τόννων ετησίας παραγωγής κρέατος τουλάχιστον 25 στρέμματα. γγ)Δια σφαγεία άνω των 100 τόννων ετησίας παραγωγής κρέατος και κάτω των 1.000 τόννων, τουλάχιστον 5 στρέμματα. Σελ. 698,9858(β) Τεύχος Η82-Σελ. 138 β)Χώροι. αα)Σταύλοι παραμονής των σφαγίων ζώων. ββ)Σταύλοι δια τα λοιμύποπτα σφάγια ζώα. γγ)Χώρος αναισθητοποιήσεως, σφαγής και αφαιμάξεως δια τα σφάγια ζώα. Δια την σφαγήν, αφαίμαξιν και αποτρίχωσιν των χοίρων απαιτείται ειδικός χώρος, ο οποίος δέον να διαχωρίζεται από τους χώρους λοιπών εργασιών του σφαγείου είτε δια ελευθέρου διαστήματος πλάτους τουλάχιστον 5 μ. ή δια διαχωριστικού τοιχίου ύψους τουλάχιστον 3 μέτρων. δδ)Αίθουσα παρασκευής των σφαγίων ζώων (εκδορά, εκσπλαχνισμός, τεμαχισμός, κρεοσκοπικός έλεγχος) εφωδιασμένη δια του αναγκαιούντος, δι’ έκαστον είδος σφαγίου ζώου, συγχρόνου σφαγειοτεχνικού και μηχανολογικού εξοπλισμού. εε)Χώρος προοριζόμενος δια την εκκένωσιν και καθαρισμόν των στομάχων και εντέρων. ςς)Χώρος ακροκαθαριστηρίου. ζζ)Χώρος δια την προσωρινήν εναποθήκευσιν των δερμάτων, κεράτων, οπλών και λιπών. ηη)Χώρος κατασχομένων κατά τον κρεοσκοπικόν έλεγχον. θθ)Γραφείον Κρεοσκόπου Κτηνιάτρου με ειδικόν χώρον τριχινοσκοπήσεως. ιι)Χώροι υγιεινής του προσωπικού (W.C. αποδυτήρια) ως και προαιρετικοί χώροι εστιάσεως. ιαια)Χώρος καθαρισμού και απολυμάνσεως των οχημάτων. ιβιβ)Χώρος εναποθηκεύσεως υπό ψύξιν εις θερμοκρασίαν 0° -4° C κρεάτων και παραπροϊόντων. γ)Κατασκευή. Κατά την κατασκευήν των σφαγείων λαμβάνεται μέριμνα δια την εφαρμογήν οπωσδήποτε των κάτωθι: αα)Σαφούς διακρίσεως της καθαράς από την ακάθαρτον περιοχήν του σφαγείου. ββ)Το δάπεδον κατασκευάζεται εξ υλικών αδιαποτίστων και με την πρέπουσαν κλίσιν, ώστε να μη λιμνάζουν ύδατα επ’ αυτού. γγ)Οι τοίχοι, στήλοι και θύραι εις τους χώρους σφαγής και επεξεργασίας των σφαγίων και των παραπροϊόντων ή υποπροϊόντων αυτών, ως και εις τους σταύλους, δέον όπως είναι λείοι και κατασκευασμένοι εξ υλικών στεγανών εις ύψος 3 μέτρων από του δαπέδου, ώστε να καθίσταται ευχερής η πλύσις αυτών, και άνω των 3 μέτρων λείοι και με επίστρωμα ανθεκτικόν εις την υγρασίαν. δδ)Αι οροφαί εις τους χώρους προετοιμασίας του κρέατος και των παραπροϊόντων δέον όπως είναι εξ υλικών ανθεκτικών εις την υγρασίαν. εε)Αι γωνίαι των τοίχων ως και αι γωνίαι τοίχου και δαπέδου δέον όπως κατασκευασθούν εστρογγυλευμέναι. 17.Θ.ω.5 Σφαγεία δ)Ομοίως λαμβάνεται μέριμνα εγκαταστάσεως: αα)Συγχρόνου σφαγειοτεχνικού και μηχανολογικού εξοπλισμού εξ’ ανοξειδώτου υλικού, συμπεριλαμβανομένου συστήματος μεταφοράς των κρεάτων δια σιδηροτροχιών, συσκευών απολυμάνσεως και αποστειρώσεως μαχαιρών και εργαλείων, ειδών αμαξιδίων δια την μεταφοράν των στομάχων, εντέρων, σπλάχνων, κατασχομένων, δερμάτων, κόπρου κτλ., ως και εγκαταστάσεις κλιβάνου και ζυγιστηρίου. ββ)Παροχής ψυχρού ποσίμου ύδατος δια την παρασκευήν των σφαγίων, συμφώνως προς τας ισχυούσας, υγειονομικάς διατάξεις, ως και θερμού τοιούτου 82° C. Μη πόσιμον ύδωρ δύναται να χρησιμοποιηθή εις ειδικάς σωληνώσεις προς τον σκοπόν παραγωγής ατμού ή δια την ψύξιν των μηχανημάτων. γγ)Αποχετεύσεως ή μηχανικής και βιολογικής επεξεργασίας των λυμάτων, εφ' όσον διοχετεύονται εις φυσικόν αποδέκτην, συμφώνως προς τας εκάστοτε ισχυούσας υγειονομικάς διατάξεις. δδ)Ικανοποιητικού εξαερισμού δια παραθύρων ή μηχανικών μέσων. εε)Καταλλήλου φυσικού φωτισμού ως και τεχνητού τοιούτου μη μεταβάλλοντος την φυσικήν εμφάνισιν του κρέατος. Ισχύς αδείας σκοπιμότητος Άρθρ.3.-1.Εντός έτους από της εκδόσεως της αδείας σκοπιμότητος, οφείλει ο φορεύς να προβή εις την έναρξιν εργασιών ιδρύσεως της μονάδος, επί τη βάσει εγκεκριμένης μελέτης υπό των αρμοδίων Τεχνικών Υπηρεσιών. 2.Η προθεσμία ενάρξεως των εργασιών της υπό ίδρυσιν μονάδος δύναται να παραταθή επί εν έτος δι’ αποφάσεως της χορηγησάσης ταύτην Αρχής μετά σύμφωνον γνώμην της εν άρθρ. 2 του Νόμ. 111/1975 αρμοδίας Επιτροπής. 3.Παρερχομένης απράκτου και της νέας ταύτης προθεσμίας προς έναρξιν των εργασιών, η χορηγηθείσα άδεια σκοπιμότητος προς ίδρυσιν Σφαγείου παύει αυτομάτως ισχύουσα. Δικαίωμα ενστάσεως Άρθρ.4.-1.Κατά της αποφάσεως του Νομάρχου, δι’ ης απερρίφθη αίτησις περί χορηγήσεως αδείας σκοπιμότητος ιδρύσεως Σφαγείου, χωρεί ένστασις. 2.Η εν παρ. 1 ένστασις υποβάλλεται εντός μηνός από της κοινοποιήσεως της σχετικής αποφάσεως εις τον ενδιαφερόμενον, εις την Δ/νσιν Κτηνιατρικής ή Νομοκτηνιατρείον της οικείας Νομαρχίας, ήτις διαβιβάζει ταύτην, μεθ’ απάντων των σχετικών εγγράφων και στοιχείων, εις την Υπηρεσίαν Κτηνιατρικής του Υπουργείου Γεωργίας. 3.Η Υπηρεσία Κτηνιατρικής ενεργεί συμφώνως προς τα εν παρ. 2 του άρθρ. 1 οριζόμενα, ο δε Υπουργός Γεωργίας αποφαίνεται ητιολογημένως επί της ενστάσεως ταύτης. Χορήγησις αδείας λειτουργίας Άρθρ.5.-1.Δια την έναρξιν λειτουργίας σφαγείου απαιτείται, ανεξαρτήτως πάσης άλλης υπό των κειμένων διατάξεων προβλεπομένης αδείας, άδεια λειτουργίας. Αύτη χορηγείται δι’ αποφάσεως του Νομάρχου εις την περιφέρειαν του οποίου εγκατεστάθη το σφαγείον, εκδιδομένης κατόπιν εισηγητικής εκθέσεως συντασσομένης υπό του Προϊσταμένου της αρμοδίας Κτηνιατρικής Υπηρεσίας και υπό την προϋπόθεσιν ότι ετηρήθησαν αι διατάξεις του παρόντος άρθρου και οι όροι της αδείας σκοπιμότητος ιδρύσεως του σφαγείου και ότι επερατώθησαν άπασαι αι εργασίαι οικοδομήσεως, μηχανολογικαί κλπ. συμπεριλαμβανομένης της διαθέσεως των λυμάτων και της περιφράξεως. 2.Προϋπόθεσις δια την χορήγησιν αδείας λειτουργίας των σφαγείων, άτινα ιδρύονται εις εφαρμογήν του σχετικού Κρατικού Προγράμματος του Υπουργείου Γεωργίας ανεγέρσεως συγχρόνων σφαγείων, είναι η τήρησις, κατά την ανέγερσιν, των εγκεκριμένων σχεδίων ή μελετών συμφώνως προς την παρ. 7 του άρθρ. 1 του παρόντος. 3.Άδεια λειτουργίας απαιτείται, κατά τα εις τας παρ. 1 και 2 του παρόντος άρθρου, και δι’ άπαντα τα υφιστάμενα σφαγεία δια τα οποία κατά την κατασκευήν ετηρήθησαν αι διατάξεις του Ν.Δ. 1005/1971 και Π.Δ. 286/1975 ως και αι τεχνικοϋγειονομικαί προϋποθέσεις ιδρύσεώς των. 4.Σφαγεία ιδρυθέντα και λειτουργούντα βάσει των διατάξεων του από 20.10.1958 Β.Δ/τος «περί κωδικοποιήσεως εις ενιαίον κείμενον νόμου των ισχυουσών διατάξεων περί των προσόδων των Δήμων και Κοινοτήτων», εξακολουθούν να λειτουργούν εφ’ όσον πληρούνται οι προβλεπόμενοι υπό τούτων υγειονομικοί όροι. Ανάκλησις αδείας λειτουργίας Άρθρ.6.-1.Η άδεια λειτουργίας των σφαγείων ανακαλείται προσωρινώς ή οριστικώς, υπό του χορηγήσαντος ταύτην Νομάρχου δι’ αποφάσεως αυτού, εκδιδομένης κατόπιν προτάσεως του Προϊσταμένου της αρμοδίας κτηνιατρικής υπηρεσίας, εφ’ όσον ήθελε διαπιστωθή ότι δεν τηρούνται οι υπό του παρόντος προβλεπόμενοι υγειονομικοί όροι και κανονισμοί ή εφ’ όσον, εξ υπαιτιότητος ή αμελείας του φορέως του σφαγείου, παρακωλύεται δι’ οιανδήποτε ετέραν αιτίαν ή λειτουργία του σφαγείου ή δημιουργούνται σοβαροί κίνδυνοι επί της δημοσίας υγείας και μολύνσεως του περιβάλλοντος εκ της λειτουργίας αυτού. Δικαίωμα ενστάσεως Άρθρ.7.-1.Κατά της αποφάσεως του Νομάρχου, δι’ ης απερρίφθη αίτησις χορηγήσεως της εν άρθρ. 5 αδείας λειτουργίας, χωρεί ένστασις υποβαλλομένη εις την οικείαν Επιθεώρησιν Κτηνιατρικής. 2.Η Επιθερώρησης Κτηνιατρικής, ερευνώσα τους απαιτουμένους,  κατά  περίπτωσιν,  όρους  και  προ(Μετά τη σελ. 698,9858) Σελ. 698,9859 Σφαγεία 17.Θ.ω.5 ϋποθέσεις χορηγήσεως αδείας λειτουργίας, υποβάλλει το πόρισμα αυτής εις τον Υπουργόν Γεωργίας, όστις αποφαίνεται ητιολογημένως επί της ενστάσεως. Κωδικός αριθμός σφαγείων Άρθρ.8.-1.Άπαντα τα λειτουργούντα σφαγεία, στέγαστρα σφαγής και πτηνοσφαγεία εις τα οποία, δι’ αποφάσεως του Νομάρχου ασκείται κρεοσκοπικός έλεγχος, καθιστάμενα ούτως ελεγχόμενα υπό των Κτηνιατρικών Υπηρεσιών, καταγράφονται εις τηρούμενον παρά της Υπηρεσίας Κτηνιατρικής του Υπουργείου Γεωργίας ειδικόν βιβλίον και αριθμούνται δι’ ιδίου Κωδικού αριθμού (Κ.Α.Σ.), όστις γνωστοποιείται εις τον φορέα και τας αρμοδίας Αρχάς. 2.Τα σφαγεία και πτηνοσφαγεία, τα οποία από απόψεως χώρων και εγκαταστάσεων κρίνονται υπό της Υπηρεσίας Κτηνιατρικής του Υπουργείου Γεωργίας κατάλληλα δι’ εξαγωγήν κρέατος εις αλλοδαπήν, δι’ αποφάσεως του Υπουργού Γεωργίας αριθμούνται ιδιαιτέρως. Ο χορηγούμενος αριθμός φέρεται δια λατινικών στοιχείων εις το κέντρον της υπό του άρθρ. 19 παρ. 1 περίπτ. ε΄ του υπ’ αριθ. 40/77 Π.Δ/τος προβλεπομένης σφραγίδος ήτις τίθεται επί των σφαγείων ή της εξωτερικής συσκευασίας των πτηνών κατά περίπτωσιν, εφ’ όσον ταύτα προορίζονται δι’ εξαγωγήν εις την αλλοδαπήν. 3.Τα σφαγεία, τα οποία από απόψεως χώρων και εγκαταστάσεων κρίνονται υπό της Υπηρεσίας Κτηνιατρικής του Υπουργείου Γεωργίας κατάλληλα δια σφαγήν ζώων προοριζομένων να διακινηθούν προς κατανάλωσιν εις έτερα διαμερίσματα της χώρας ή ετέρας πόλεις του αυτού νομού, δι’ αποφάσεως του Υπουργού Γεωργίας αριθμούνται ιδιαιτέρως. Ο χορηγούμενος αριθμός φέρεται δι’ αραβικών στοιχείων εις τον κέντρον σφραγίδος σχήματος κανονικού οκταγώνου, πλευράς 0,025 μέτρου, δι’ ης σφραγίζονται άπαντα τα σφάγια. 4.Εις σφαγεία τοπικής καταναλώσεως και στέγαστρα σφαγής άπαντα τα σφάγια σφραγίζονται δι’ ειδικής σφραγίδος, άνευ πλαισίου, φερούσης τα κεφαλαία γράμματα ΤΚ ύψους 0,025 μέτρου. 5.Αποφάσεις Νομαρχών εκδοθείσαι δυνάμει του άρθρ. 1 του από 12.1.1957 Β.Δ/τος «περί τροποποιήσεως και συμπληρώσεως του από 24.8.1955 Β.Δ/τος «περί συμπληρώσεως των περί επιθεωρήσεως σφαγίων διατάξεων Σελ. 698,9860 και άλλων διατάξεων», δι’ ων σφαγεία εκρίθησαν κατάλληλα δι’ εξυπηρέτησιν ουχί μόνον της επιτοπίου καταναλώσεως αλλά και της ευρυτέρας τοιαύτης, εξακολουθούν ισχύουσαι, μέχρις ανακλήσεώς των δι’ αποφάσεως του Υπουργού Γεωργίας. Προσωπικόν σφαγείων. Υγιεινή αυτού